ТехникэщIэ къаIэрохьэ
Адыгейм и къегъэлакIуэхэм кхъухьлъатэзехуэ зэрымыс къэзылъэтыхь Iэмэпсымэхэм я паркым иджыри техникищ къыхэхъуащ. Абы и фIыгъэкIэ къегъэлакIуэхэм Iэмал къахукъуэкIащ зыплъыхьакIуэ кIуахэу е Iэгъэбэгу къэзыщыпу гъуэщахэр къыщалъыхъуэкIэ илъэс псом къриубыдэу къэзылъэтыхь техникэхэр къагъэсэбэпыну.
«Кхъухьлъатэзехуэ зэрымыс къэзылъэтыхь Iэмэпсымэу 3 къытIэрыхьащ. Абыхэм тIукIэ ягъэбэгъуащ Адыгейм щыIэ МЧС-м и управленэ нэхъыщхьэм и зэфIэкIыр. Техникэр къагъэсэбэпынущ щIымахуэ лъэхъэнэм псыхэм щыкIэлъыплъкIэ, мэзым е бгылъэм щыгъуэща цIыхухэр къыщалъыхъуэкIэ», — жиIащ щIыналъэм щыIэ МЧС-м и унафэщI Шышэ Эдуард.
Фигу къэдгъэкIыжынщи, зи гугъу тщIы техникэ лIэужьыгъуэхэм хуэдэхэр Адыгейм къыщагъэсэбэпащ накъыгъэм республикэм и щIыналъэ зыбжанэм псы щыщIэуам, мафIэс къэхъункIэ шынагъуэ щыщыIэ мэзылъэ щIыпIэхэм щыкIэлъыплъам щыгъуэ.
ТАСС хъыбарегъащIэ IэнатIэ.
